《辛卯春日即事 其一》
明代·谢重华

烽火连宵照海东，杜鹃啼断夕阳红。已悲穗石生荆棘，休向舂陵望郁葱。

运去中流徒击楫，愁来孤馆漫书空。只今凝碧池头宴，谁是当年戆乐工。

作者简介：谢重华，字嘉有，号恬斋。东莞人。明思宗崇祯间贡生。国亡，杜门不入城市三十馀年。著有《云窝集》。清陈伯陶《胜朝粤东遗民录》卷二有传。